cyanic-selkie/wikianc huggingface dataset:
வைத்தீஸ்வரன் கோயில் வைத்தியநாதர் கோயில்
மூலவர் காட்சி, சேவைகள் மற்றும் திருவிழாக்கள்
நாடி சோதிடம் இங்கு புகழ்பெற்ற ஒன்று இது அவரவர் நம்பிக்கையை பொறுத்தது ஆனால் இது பொய்யுரையாகவும் இருக்கலாம்.
பாடல்பெற்ற தலம்
திருநாவுக்கரசர் மற்றும் திருஞான சம்பந்தர், வள்ளலார் வைத்தியநாத சுவாமிகள் குறித்து பாடியத்தலமாகும். ஆகையால் இது பாடல் பெற்ற தலமாக விளங்குகின்றது.
வெளி இணைப்புகள்
பகுப்பு:மயிலாடுதுறை மாவட்டத்திலுள்ள சிவன் கோயில்கள் பகுப்பு:தேவாரம் பாடல் பெற்ற சிவன் கோயில்கள் பகுப்பு:காவேரி வடகரை சிவன் கோயில்கள் பகுப்பு:நவக்கிரகக் கோயில்கள்
Vaithiswarankoil
நீலமேகவர்ணம்
நீலமேகவர்ணம், அதிமுக அரசியல்வாதியான இவர் 2003 தமிழ்நாடு சட்டமன்ற இடைத்தேர்தலில் தூத்துக்குடி மாவட்டம், சாத்தான்குளம் சட்டமன்றத் தொகுதியில் தன்னை எதிர்த்து போட்டியிட்ட இந்திய தேசிய காங்கிரசு கட்சியின் வேட்பாளர் ஏ. மகேந்திரனை 17,000 வாக்கு வித்தியாசத்தில் வென்றவர். தேர்தலில் போட்டியிடுவதற்கு முன்னர் நீலமேகவர்ணம் சாத்தான்குளம் ஊராட்சி ஒன்றிய அதிமுக செயலாளராக பணியாற்றியவர்.
2006 தமிழ்நாடு சட்டப்பேரவைத் தேர்தலின் போது சாத்தான்குளம் சட்டமன்றத் தொகுதி ஸ்ரீவைகுண்டம் சட்டமன்றத் தொகுதியாக மறுசீரமைக்கப்பட்டது. எனவே நீலமேகவர்ணத்திற்கு இத்தொகுதியில் மீண்டும் போட்டியிட வாய்ப்பு கிடைக்கவில்லை.
எனவே தற்போது அரசியல் பணிகளுடன் வருவாய்க்கு ஆடு, மாடுகள் மேய்த்தல் மற்றும் கருப்பட்டி செய்வதற்கு பதநீர் காய்ச்சுதல் போன்ற பணிகள் செய்து வருகிறார்.
மேற்கோள்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:தூத்துக்குடி மாவட்ட நபர்கள் பகுப்பு:தமிழ்நாடு சட்டமன்ற உறுப்பினர்கள்
நீனா விக்ரம் வர்மா
நீனா விக்ரம் வர்மா (Neena Vikram Verma) இந்தியாவின் மத்திய பிரதேச மாநிலத்தைச் சேர்ந்த ஓர் அரசியல்வாதியாவார். பாரதிய சனதா கட்சியின் உறுப்பினராகவும், தார் தொகுதிக்கான மத்திய பிரதேச சட்டமன்ற மேனாள் உறுப்பினர் ஆவார். இவரது கணவர் விக்ரம் வர்மா பாரதிய சனதா கட்சியின் மூத்த அரசியல்வாதியும், மத்திய அமைச்சரும் ஆவார்.
அரசியல் வாழ்க்கை
தார் சட்டசபைத் தொகுதியிலிருந்து 2008ஆம் ஆண்டு மத்தியப்பிரதேச சட்டமன்றத் தேர்தலில், வர்மா பாரதிய ஜனதா கட்சி சார்பில் போட்டியிட்டார். இந்திய தேசிய காங்கிரசின் சார்பில் பால்முகுந்த் கௌதம் இவரை எதிர்த்துப் போட்டியிட்டார். முதல் சுற்று வாக்கு எண்ணிக்கையில் பால்முகுந்த் கௌதம் இரண்டு வாக்குகள் வித்தியாசத்தில் வெற்றி பெற்றதாக அறிவிக்கப்பட்டார். இவர் வர்மாவின் 50,505 வாக்குகளுக்கு எதிராக 50,507 வாக்குகளைப் பெற்றிருந்ததாகக் கூறப்பட்டது. வர்மாவும் இவரது கட்சியும் வாக்கு எண்ணிக்கையினை மறுபரிசீலனை செய்யுமாறு கோரினர். பின்னர் வர்மா ஒரு வாக்கு வித்தியாசத்தில் வென்றதாக அறிவிக்கப்பட்டார். இறுதி வாக்குகளின் எண்ணிக்கை நிலவரப்படி நீனா வர்மா 50,510 வாக்குகளும், பால்முகுந்த் கௌதம் 50,509 வாக்குகளும் பெற்றிருந்தனர்.
2009 ஆம் ஆண்டில் மத்திய பிரதேச உயர்நீதிமன்றத்தில் வர்மாவின் தேர்தல் மற்றும் மறுபரிசீலனை செய்வதற்கான செயல்முறையை கௌதம் சவால் செய்தார். அஞ்சல் வாக்குகளை எண்ணுவதில் தவறான நடத்தை இருப்பதாக அவர் மனு செய்தார். உயர்நீதிமன்றத்தின் இந்தூர் அமர்வு 2012 அக்டோபர் 19 அன்று கௌதமுக்கு ஆதரவாக தீர்ப்பளித்தது. மேலும் மக்கள் பிரதிநிதித்துவ சட்டத்தின் விதிகளை பின்பற்றாததன் அடிப்படையில் வர்மாவின் தேர்தலை வெற்றிடமாக அறிவித்தது. 2008ஆம் ஆண்டு சட்டமன்றத் தேர்தலுக்கான வேட்புமனுவைத் தாக்கல் செய்த நேரத்தில் இவர் அளித்த வாக்குமூலத்தில் தனது குற்றப் பின்னணியை வெளிப்படுத்தாததால், கௌதமின் தகுதிக்கு எதிராக ஒரு குற்றச்சாட்டு மனுவை வர்மா பூர்த்தி செய்தார். இது பிரிவு 33 (ஏ) மற்றும் பிரிவு 123ஐ மீறுவதற்கு வழிவகுத்தது மக்கள் பிரதிநிதித்துவம் சட்டம். இருப்பினும், அமர்வு 23 நவம்பர் 2012 அன்று மனுவை நிராகரித்தது. ஆகஸ்ட் 2013 அன்று நீதிமன்றத்தால் தேர்ந்தெடுக்கப்பட்டார் மற்றும் 24 செப்டம்பர் 2013 அன்று பதவியேற்றார்.
நவம்பர் 25 அன்று நடைபெற்ற 2013 மாநில சட்டசபை தேர்தலில் தார் தொகுதியில் இருந்து போட்டியிட வர்மாவுக்கு பாஜக வாய்ப்பளித்தது. இவரது முக்கிய எதிர்ப்பாளர் பால்முகுந்த் கௌதம் ஆவார். இவரை இம்முறை 11,482 வாக்குகள் வித்தியாசத்தில் தோற்கடித்தார்.
தனிப்பட்ட வாழ்க்கை
பாஜகவின் மூத்த அரசியல்வாதி, மத்திய பிரதேச சட்டசபையில் முன்னாள் எதிர்க்கட்சித் தலைவரும், முன்னாள் மத்திய இளைஞர் விவகார மற்றும் விளையாட்டு அமைச்சருமான விக்ரம் வர்மாவை, வர்மா திருமணம் செய்து கொண்டார். 2006ஆம் ஆண்டில் மாநிலங்களவைக்கு வேட்புமனு தாக்கல் செய்யும் போது இவரது கணவர் சமர்ப்பித்த பிரமாணப் பத்திரத்தின்படி தாரில் 2.592 ஹெக்டேர் (6.40 ஏக்கர்) நிலம் வைத்திருக்கிறார். இவர் மத்திய பிரதேசத்தின் தலைநகரான போபாலில் உள்ள பாங்கி போபாலில் வசிக்கிறார்.
மேற்கோள்கள்
பகுப்பு:மத்தியப் பிரதேச அரசியல்வாதிகள் பகுப்பு:பாரதிய ஜனதா கட்சி அரசியல்வாதிகள்
பெருங்குளம்
பெருங்குளம் (ஆங்கிலம்:Perungulam), இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டம், ஸ்ரீவைகுண்டம் வட்டத்தில் இருக்கும் ஒரு பேரூராட்சி ஆகும்.
இங்கு வரலாற்று புகழ் பெற்ற அருள்மிகு மாயக்கூத்தர் திருக்கோவில் மற்றும்  அருள்மிகு திருவழூதீஸ்வரர் திருக்கோவில்கள் அமைந்துள்ளது. இதன் அருகமைந்த ஊர்கள்; கிழக்கில் ஏரல் 5 கிமீ, மேற்கில் ஸ்ரீவைகுண்டம் 10 கிமீ, வடக்கில் சாயர்புரம் 7 கிமீ, தெற்கில் மணவாளக்குறிச்சி 3 கிமீ. இதன் அருகமைந்த தொடருந்து நிலையம், 12 கிமீ தொலைவில் உள்ள ஸ்ரீவைகுண்டத்தில் உள்ளது. 20.48 சகிமீ பரப்பும், 15   வார்டுகளும், 122 தெருக்களும் கொண்ட இப்பேரூராட்சி  ஸ்ரீவைகுண்டம் (சட்டமன்றத் தொகுதி)க்கும், தூத்துக்குடி மக்களவைத் தொகுதிக்கும் உட்பட்டது.
2011-ஆம் ஆண்டு மக்கள் தொகை கணக்கெடுப்பின்படி 1,766     வீடுகள் கொண்ட இப்பேரூராட்சியின் மக்கள்தொகை 7,203 ஆகும்
சிறப்பம்சம்
இவ்வூரில், நவதிருப்பதிகளில் ஒன்றானதும், 108 திவ்ய தேசங்களில் ஒன்றானதுமான மாயக்கூத்த பெருமாள் எனும் பழைமையான வைணவத் திருக்கோயிலும், பழைமையான சிவபெருமான் திருக்கோயிலும் அமைந்துள்ளன.சிவபெருமான் திருக்கோயிலில், அம்பாள் சன்னதியில் திருவள்ளுவரின் சிலையும் உள்ளது.
ஆதாரங்கள்
பகுப்பு:தூத்துக்குடி மாவட்டத்தில் உள்ள பேரூராட்சிகள்
கசவனூர் ஊராட்சி
கசவனூர் ஊராட்சி (Kasavanur Gram Panchayat), தமிழ்நாட்டின் புதுக்கோட்டை மாவட்டத்தில் உள்ள விராலிமலை வட்டாரத்தில் அமைந்துள்ளது. இந்த ஊராட்சி, விராலிமலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 880 ஆகும். இவர்களில் பெண்கள் 450 பேரும் ஆண்கள் 430 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சத்தியமங்கலம் அரியநாச்சியம்மன் கோயில்
சத்தியமங்கலம் அரியநாச்சியம்மன் கோயில் தமிழ்நாட்டில் புதுக்கோட்டை மாவட்டம், சத்தியமங்கலம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது. சித்திரை மாதம் மாட்டு வேடிக்கை முக்கிய திருவிழாவாக நடைபெறுகிறது.
மேற்கோள்கள்
பகுப்பு:புதுக்கோட்டை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆபர்ன் பல்கலைக்கழகம்
ஆபர்ன் பல்கலைக்கழகம் (Auburn University), ஐக்கிய அமெரிக்காவின் அலபாமா மாநிலத்தின் அரசு சார்பு பல்கலைக்கழகமாகும்.
வெளி இணைப்புக்கள்
பகுப்பு:ஐக்கிய அமெரிக்கப் பல்கலைக்கழகங்கள்
பொட்டாசியம் எக்சாகுளோரோபிளாட்டினேட்டு
பொட்டாசியம் எக்சாகுளோரோபிளாட்டினேட்டு (Potassium hexachloroplatinate) என்பது K2PtCl6 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மஞ்சள் நிறத்துடன் காணப்படும் இச்சேர்மம் கரையாத பொட்டாசியம் உப்புக்கு ஒரு உதாரணமாகும். எக்சாகுளோரோபிளாட்டினேட்டு(IV) ஈரெதிர்மின் அயனியாக இவ்வுப்பு எண்முக ஒருங்கிணைவு வடிவமைப்புடன் தோற்றமளிக்கிறது.
பருமனறி பகுப்பாய்வில் எக்சாகுளோரோபிளாட்டினிக் அமிலக் கரைசலிலிருந்து இச்சேர்மத்தை வீழ்படிவாக்கும் முறையே முன்னர் பொட்டாசியத்தை உறுதிப்படுத்தப் பயன்படுத்தப்பட்டது. மேலும் பிளாட்டினக் கழிவுகளிலிருந்து பிளாட்டினத்தை மீட்டெடுக்கவும் ஒரு இடைநிலைச் சேர்மமாக பொட்டாசியம் எக்சாகுளோரோபிளாட்டினேட்டு பயன்படுகிறது.
ஐதரசீன் டையைதரோகுளோரைடால் இச்சேர்மத்தை ஒடுக்கி தொடர்புடைய டெட்ராகுளோரோபிளாட்டினேட்டு உப்பைப் பெறலாம்.
மேற்கோள்கள்
பகுப்பு:பொட்டாசியம் சேர்மங்கள் பகுப்பு:பிளாட்டினம் சேர்மங்கள்
பேர்னாசு கிறீக், கலிபோர்னியா
பேர்னாசு கிறீக் (Furnace Creek) என்பது, ஐக்கிய அமெரிக்காவின் கலிபோர்னியாவில் உள்ள இன்யோ கவுன்டியில் அமைந்துள்ள ஒரு இடம் ஆகும். மக்கள்தொகைக் கணக்கெடுப்புக்கு உரிய அலகொன்றாகக் குறிப்பிடப்பட்டிருக்கும் இவ்விடத்தின் மக்கள்தொகை 31 மட்டுமே. கடல் மட்டத்துக்குக் கீழ் 190 அடிகள் (58 மீட்டர்) மட்டத்தில் அமைந்துள்ள இவ்விடமே ஐக்கிய அமெரிக்காவில் மிகத் தாழ்ந்த மக்கள்தொகைக் கணக்கெடுப்பு அலகு ஆகும். பயணிகள் மையம், அருங்காட்சியகம், சாவுப் பள்ளத்தாக்கு தேசியப் பூங்காவின் தலைமையகம் என்பன பேர்னாசு கிறீக்கில் அமைந்துள்ளன. பேர்னாசுக் கிறீக்கைச் சுற்றிலும் தேசிய பூங்காச் சேவையின் பெருமளவு பொது முகாம் திடல்கள் அமைந்துள்ளன.
சுற்றுலாப் பயணிகளின் வசதிக்காகத் தனியாருக்குச் சொந்தமான "பேர்னாசு கிறீக் இன் அன்ட் பேர்னாசு கிறீக் ரிசோர்ட்" (Furnace Creek Inn and Furnace Creek Ranch) என்னும் விடுதியும் இங்கு உள்ளது. இவ்விடுதியோடு சேர்ந்து அமைந்துள்ள "கோல்ப் திடல்" உலகிலேயே மிகத் தாழ்வான பகுதியில் அமைந்துள்ள "கோல்ப் திடல்" ஆகும். இது கடல் மட்டத்துக்குக் கீழ் 214 அடிகளில் (65 மீட்டர்) அமைந்துள்ளது. கோடையில் இங்கு வெப்பநிலை 125°ப (52°ச) ஐத் தாண்டும் ஆதலால், இக் காலத்தில் பெரும்பாலான தங்கும் வசதிகள் மூடப்பட்டிருக்கும். பேர்னாசு கிறீக்கில் ஒரு உணவகம், சிற்றுண்டியகம், கடை, எரிபொருள் நிலையம் என்பனவும் உள்ளன. பேர்னாசி கிறீக் வானூர்தி நிலையம், பூங்காத் தலைமையகத்துக்கு மேற்கே முக்கால் மைல்கள் (1.21 கிமீ) தொலைவில் இருக்கிறது.
குறிப்புகள்
பகுப்பு:கலிபோர்னியா
சா. தர்மராசு சற்குணர்
சாமுவேல் தர்மராசு சற்குணர் (1877 மே 25 - 1952 திசம்பர் 23) தமிழ்க் கல்வியைப் பரப்புவதற்காகச் சென்னையில் தென்னிந்தியத் தமிழ்க் கல்விச் சங்கம் அமைத்த முன்னோடி; தமிழர்களுக்குத் தமிழ்மட்டும் போதாது, பல மொழி அறிவும் இருந்தால்தான் தமிழின் சிறப்பைச் சரியாகப் புரிந்து கொள்ள முடியும் என்று பல மொழி கற்றுத்தேர்ந்த மேதை. எளிய நடையில் தமிழை எழுதவும் சொல்லிக் கொடுக்கவும் வேண்டும் என்று வலியுறுத்தியவர்.
பிறப்பு
சா. தர்மராசு சற்குணர் தூத்துக்குடி மாவட்டத்தில் உள்ள நாசரேத் என்னும் சிற்றூரில் வாழ்ந்த தமிழறிஞர் சாமுவேல் என்பவருக்கு மகனாக 1877 மே 25 ஆம் நாள் பிறந்தார்.
கல்வி
சற்குணர் தாய்மொழியாகிய தமிழோடு வடமொழி, தெலுங்கு, கன்னடம், மலையாளம், ஆங்கிலம் ஆகிய மொழிகளைக் கற்றுத் தேர்ந்தார்.
பணி
சற்குணர் தன்னுடைய பணிவாழ்க்கையை ஆங்கில ஆசிரியராகத் தொடங்கினார். பின்னர் சென்னை கிறித்துவக் கல்லூரியில் தமிழாசிரியராகச் சேர்ந்து, பேராசிரியராக உயர்ந்தார்.
தமிழ்ப்பணி
கல்லூரிப் பணிக்கு அப்பாலும் தொண்டு செய்ய விரும்பிய சற்குணர், அதே எண்ணத்தைக் கொண்டிருந்த அ. கி. பரந்தாமனாருடன் இணைந்து 1925 சனவரி 15 ஆம் நாள் சென்னையில் தென்னியந்தியத் தமிழ்க் கல்விச் சங்கம் என்னும் அமைப்பை நிறுவினார். சற்குணர் தலைவராகவும் அ.கி.பரந்தாமனார் செயலாளராகவும் பணியாற்றினர். அச்சங்கத்தில் சென்னை பல்கலைக்கழக வித்துவான் தேர்விற்கு பயிற்சி அளிக்கப்பட்டது.
முழுக்க முழுக்க கற்பிக்கும் பணியிலேயே தன்னை ஈடுபடுத்திக் கொண்டதால், சற்குணர் எழுத்துப் பணியில் அதிகம் ஈடுபடவில்லை. ஆனால் இவர் தம் காலத்தில் சிறந்த ஆராய்ச்சியாளராகத் திகழ்ந்தார்.
சென்னைப் பல்கலைக்கழகத் தமிழ்க்குழு உறுப்பினராகவும் பணியாற்றினார்.
மணிவிழா
தர்மராசு சற்குணரின் மணிவிழா 1937 ஆம் ஆண்டில் அ.கி.பரந்தாமனார் முயற்சியால் உ. வே. சாமிநாதையர்  தலைமையில் சென்னையில் கொண்டாடப்பட்டது. இந்த விழாவில் பல தமிழறிஞர்கள் கலந்து கொண்டு அவருடைய பன்முக ஆளுமையை எடுத்துக் கூறினர். சற்குணர் மலரும் சற்குணீயமும் என்ற அரிய சிறப்பு மலரும் அப்போது வெளியிடப்பட்டது.
வெளியிணைப்பு
பகுப்பு:1896 பிறப்புகள் பகுப்பு:1952 இறப்புகள் பகுப்பு:தமிழ்நாட்டுத் தமிழறிஞர்கள்
குபேரன்
இந்து தொன்மவியலின் அடிப்படையில் குபேரன் செல்வத்தின் அதிபதியாவார். விஸ்ரவன் மற்றும் ரிஷி குமாரி இலவித தேவிக்கும் பிறந்தவர். இவருக்கு ராவணன், கும்பகர்ணன், விபீஷணன் என்ற ஒன்று விட்ட சகோதர்களும், சூர்ப்பனகை என்ற சகோதரியும் இருந்தனர். இவருக்கு சித்திரலேகா என்ற மனைவியும், இத்தம்பதிகளுக்கு நளகூபன், மணிக்ரீவன் என்று இரண்டு மகன்களும் உள்ளனர்.
திருப்பதி ஏழுமலையானுக்கு குபேரன் கடன் கொடுத்ததாக கதையுண்டு. குபேர வழிபாடு செல்வத்தினை பெருக்கும் என்பது இந்து மக்களின் நம்பிக்கை. மேலும் குபேர இயந்திரம், குபேர யாகம் போன்றவையும் செல்வத்தினை பெருக்கும் என மக்கள் நம்புகின்றார்கள்.
புத்த மதத்திலும் குபேரன் உண்டு. அங்கு இவரை வைஸ்ரவணா என்று வழிபடுகிறார்கள். ஜைன மதத்தில் குபேரனை சர்வானுபூதி என்று வழிபடுகின்றனர்.
குபேர தோற்றம்
பிரம்மாவின் பேரனான விஸ்ரவன் என்பவருக்கும், சப்தரிஷிகளில் ஒருவரான பாரத்துவாசரின் மகளான இலவித என்பவருக்கும் பிறந்தவர் குபேரன். விஸ்ரவனுக்கும், அசுரர், (இந்து சமயம்)|அசுர குலத்]] தலைவர் சுமாலியின் மகள் கேகசித் தம்பதியர்களுக்கு பிறந்தவர்களே இராவணன், கும்பகர்ணன், சூர்ப்பனகை மற்றும் விபீஷணன் ஆவார்.
அரசாட்சி
தேவர்களின் சிற்பியான விசுவகர்மா குபேரனுக்காக அழகாபுரி எனும் பட்டிணத்தினை படைத்துத்தந்தார். இந்தநகரம் குபேரபட்டினம் என்றும் அழைக்கப்படுகிறது. தற்போதைய இலங்கையே பண்டைய நாளில் அழகாபுரியாக இருந்ததாக கருத்துண்டு.
குபேரபட்டினமான அழகாபுரியில் அத்தாணி மண்டபத்தில் தாமரை மலர் மெத்தை, மீனாசனம் ஆகியவைகளின் மீது அமர்ந்து ஒரு கை அபயமுத்திரை, கிரீடம் முதலிய தங்க ஆபரணங்களுடன் முத்துக் குடையின் கீழ் சிம்மாசனத்தில் தனது தர்ம பத்தினியான யட்சியுடன் சேவை சாதிக்கிறார் குபேரன். சிவந்த மேனியும் குள்ளமான உருவமும், பெரிய வயிறும் உடையவராக குபேரன் சித்தரிக்கப்படுகிறார்.
சிவபக்தன்
சிறந்த சிவபக்தரெனவும், சிவனுடைய இனிய நண்பரெனவும் கதைகளில் கூறப்படுகின்றன. வடக்கு திசை அதிபதியாகவும் அஷ்டதிக் பாலகர்களில் ஒருவராகவும் வணங்கப்படுகிறார். குபேரன் சிவனின் தோழர் என்று சொல்லப்படுகிறது. இவ்வாறு சிவனின் நண்பர் என்றும் பொருள் கொள்ளும் படியாக சிவசகா என்ற பெயரும் குபேரனுக்கு உண்டு.
சிவபெருமானைக் குறித்து 800 வருடங்கள் தவமியற்றி அவரது நட்பினை பெற்றார் எனவும், பிரம்மனை நோக்கித் தவமிருந்து வடக்கு திக்கின் பாலனாக, செல்வங்களின் அதிபதியாகவும் வரம் பெற்றார்.
அவதாரம்
படைப்பின் கடவுளான பிரம்மாவின் மகனாக புலஸ்தியர் என்பருக்கும் திருவணவிந்து என்பவரது மகளுக்கும் பிறந்தவர் விஸ்ரவன். இவருடைய மகனே குபேரனாவார். குபேரன் சிவனிடம் அதிக பக்தி கொண்டவர். குபேரன் கடுந்தவம் புரிந்து சிவனை வழிபட்டார். அவரது பக்திக்கு மெச்சிய சிவனும், பார்வதி சமேதராகக் காட்சி தந்தார். குபேரனின் தவத்தையும், பூஜையையும் மெச்சி எட்டு திக்கு காவலர்களில் ஒருவராக குபேரனை சிவன் நியமித்தார். ராவணனுக்கு முன்பு குபேரனே இலங்கையின் அதிபதியாக இருந்ததார். அவருக்குப்பின் இலங்கையை ராவணன் ஆட்சி செய்தார்.
திருப்பதி ஏழுமலையானுக்கு கடனுதவி
பத்மாவதி தாயாரை காதலித்த வெங்கடாஜலபதி, அவரை திருமணம் செய்து கொள்ள குபேரனிடம் கடன் வாங்கியதாகவும், அந்த கடனை இன்னும் அடைக்காமல் இருப்பதாகவும் புராணங்கள் கூறுகின்றன.
திருப்பாற்கடல் வந்த பிருகு முனிவர், தன்னை கண்டுகொள்ளாமல் அவமதித்ததாக மஹாவிஷ்ணு மார்பில் எட்டி உதைத்தார். அடி வாங்கியும் அமைதியான விஷ்ணுவோ, முனிவரின் காலை அழுத்தி பிடித்து விட்டார். இதை கண்டதும் முனிவர் தன் செயலுக்காக வெட்கப்பட்டார். மகாலட்சுமிக்கு கோபம் வந்தது. எட்டி உதைத்த முனிவரை சக்ராயுதத்தால் வெட்டி வீழ்த்தாமல், ஒத்தடம் கொடுக்கிறாரே என்று கோபத்துடன் வெளியேறி பூலோகத்தில் ஒரு அரண்மனை தோட்டத்தில் குழந்தையாய் கிடந்தாள்.
மன்னன் ஆகாச ராஜன் இந்த குழந்தையை தன் மகளாக வளர்த்தார். மகாலட்சுமி இல்லாமல் வருந்திய விஷ்ணு, உடனே ஸ்ரீநிவாசன் என்ற பெயரில் வேடனாக பூலோகம் வந்தார். ஆகாசராஜனின் மகளாக, பத்மாவதி என்ற பெயருடன் மகாலட்சுமி வளர்வது கண்டு அவள் மீது காதல் கொண்டார். பத்மாவதிக்கும் காதல் மலர்ந்தது. திருமணம் முடிக்க சம்மதித்த ஆகாசராஜன், பல கோடிக்கு சீதனம் தரவேண்டும் என்று நிர்ப்பந்தித்தார்.
உடனே ஸ்ரீநிவாசனான மஹாவிஷ்ணு குபேரனை அணுகி ஆயிரம் கோடி வராகன் (பன்றி முத்திரையுடன் கூடிய பொற்காசு) கடனாக பெற்றார். இதற்காக ஒரு கடன் பத்திரமும் எழுதப்பட்டது. கலியுகம் முடியும் வரை வட்டி மட்டுமே செலுத்தினால் போதும்; அடுத்த யுகத்தில் அசலை அடைத்து விட வேண்டும் என்பதே நிபந்தனை.
அதர்மமான வகையில் கோடியை போடுவோர் காணிக்கையை வட்டியாகவும், தர்ம வழியில் சம்பாதிப்போர் காணிக்கையை அசலின் ஒரு பகுதியாகவும் பெறுவது என்று ஏழுமலையான் முடிவு செய்தார்.
குபேர காணிக்கை
திருப்பதி வெங்கடாசலபதி கோயிலில் குபேர காணிக்கை எனும் பெயரில் குபேரனுக்கு காணிக்கை தரப்படுகிறது. இதற்கென தனி அதிகாரி கோவில் நிர்வாகத்தினரால் நியமிக்கப்பட்டுள்ளார்.
ஸ்ரீ லட்சுமி குபேர பூஜை
செல்வம் விரைவாக கிடைக்க லட்சுமி குபேர பூஜை செய்யப்படுகிறது. இந்த பூஜையான தீபஒளி திருநாளான தீபாவளி நாளன்று கொண்டாடப்படுகிறது.
குபேர இயந்திரம்
குறுக்கும் நெடுக்குமான எண்களைக் கூட்டும் போது 72 வரக்கூடிய மாய சதுரத்தினை குபேர எந்திரத்துடன் இணைத்து வைக்கின்றார்கள்.
நவநிதிகளுக்கும் அதிபன்
ஆகிய நவநிதிகளுக்கும் அதிபதி குபேரன். இவற்றுள் சங்க நிதி மற்றும் பத்ம நிதி இரண்டும் கூடிக்கொண்டே இருக்கும் நிதிகள் என்று நம்பப்படுகிறது. இந்த சங்க நிதி மற்றும் பதும நிதிகளின் அதிபதியான தெய்வ மகளீரை சங்க லட்சுமி, பதும லட்சுமி என்று அழைக்கின்றார்கள். இவர்கள் இருவரும் குபேரனின் மனைவிமார்கள் என்றும், இவர்களிடம் குபேரன் செல்வத்தினைக் கொடுத்து வைத்திருப்பதாகவும் நம்பிக்கை நிலவுகிறது.
நம்பிக்கை
இலங்கையில் குறிப்பாக நாடு கடத்தப்பட்டு இலங்கையில் குடியேற வந்த விசயனின் வம்சமான சிங்களவர் குபேரன் இலங்கையை ஆண்ட ஓர் அரசன் எனும் நம்பிக்கையைக் கொண்டுள்ளனர். இலங்கையில் தம்பி இராவணனின் ஆட்சிக்கு முன்பு அண்ணன் குபேரன் ஆண்டதாகவும் இலங்கை நம்பிக்கைகள் உள்ளன.
இவற்றையும் பார்க்கவும்
குபேரன் (பௌத்தம்) இராவணன்
பகுப்பு:தேவர்கள் பகுப்பு:இந்துக் கடவுள்கள்
சைகுத் தம்பி ஞானியார் சாஹிப்
சைகுத் தம்பி ஞானியார் சாகிப் (1829 - 1888) சூபிக் கலைஞர்களில் தலை சிறந்த ஒருவர்.
சைகுத் தம்பி ஞானியார் சாகிப் 1829 ஆம் ஆண்டில் பிறந்தார். இவரது இயற்பெயர் சைகு முகியித்தீன் மலுக்கு முதலியார் என்பதாம். இவரின் தந்தை பெயர் சைகு மன்சூர் சாகிப் என்னும் சைகு உதுமான். "மெய்ஞ்ஞானத் திருப்பாடற்றிரட்டு", "மெய்ஞ்ஞான விளக்கம்" போன்ற பல அரிய கருவூலங்களை சைகுத் தம்பி ஞானியார் சாகிப் அவர்கள் தமிழுக்குத் தந்துள்ளார்.
சைகுத் தம்பி ஞானியார் சாஹிப் அவர்களைப் பாட்டுடைத் தலைவனாக வைத்து, கொட்டாம்பட்டி கருப்பையா பாவலர் "திருக்கோட்டாற்றுக் கலம்பகம்" என்னும் நூலை இயற்றியுள்ளார். இவர் "மெய்ஞ்ஞான விளக்கம்" நூலுக்குத் தந்துள்ள வாயுரையின் வாயிலாகத்தான் மேற்கூறிய தகவல்களை அறிய முடிகிறது.
ஞானியார் பரம்பரை
"திருக்கோட் டாற்றுறை திருவுடைச் செல்வர் திருக்கோட் டாற்றினைச் செம்மையி னுணர்ந்தோர் வளர்புகழ் சைகுது மான்லப் பையாலீம் உளமகிழ் குமாரர் ஒலிசைகு மன்னான் செல்வப் புதல்வர் சைகு அபூ பக்கர் பிறங்குஞா னியரொடு பிறந்த விளைஞர் மலிபுகழ் வரத்தார் மன்னுதா வரத்தார் ஒலிகொடைக் கரத்தார் யோகசா கரத்தார் சைகுது மானெனுந் திருப்பெய ருடைய மெய்குறி யிளைய மெய்ஞ்ஞா னியர்தம் புத்ரசி காமணிப் பொற்பில் வருமணி எத்தரத் தவரு மேந்து நவமணி மதிமணி துதிமணி வளமணி யொளிமணி மதிமுக சைகு மன்சூர் சாகிப் தருசே யாகத் தறையுளோர் தவமே ஒருசே யாக வுருவெடுத் தாங்கு"
"இன்னுயி ரதனை ஹிஜ்றிஆ யிரத்து முன்னுற் றாறின் முஹற மாதத் திருபத் துமூன்றி னெய்திய வாதி வாரத் திராவில் வல்லவன் சமுகஞ் சேரத் துறந்தோர் சைகுத் தம்பி எனுமபி தானத் தினர்மெய்ஞ் ஞானியார் மனமொரு நிலையின் வயக்கிய தீரர் அன்பொடு கற்றோ ரகவிரு ளகல இன்பமெய்ஞ் ஞான விளக்க மெனவே வகுத்தரு வியவிம் மாண்புறு நூலின் மகத்துவ முற்றும் வழுத்தற் பற்றோ."
மெய்ஞ்ஞான விளக்கம் - சிறப்பு:
"அறம்பொரு ளின்ப மார்த்துயர் வீட்டி னுறவரு ணெறிதனை யுதவ மாமறை அவரவர் பக்குவ மறிந்தரு ளுட்டித் தவமதிற் புகுத்தத் தக்கது வாயிற் பெறவரும் ஞானப் பெரும்பே றுறுவீர் புலவீ ருணருமின் னீரே.
"ஞானநடனம்" என்னும் நூலில் அந்தாதித் தொடைகளாக, ஞானம் என்னும் பரந்த பொருளில் பல்வேறுவகைப் பிரிவுகள் உள்ளனவென்றும், அவற்றை முறைப்படிகூற முற்படுவதாயும் அதற்கு "இறைவா நீ அருள் புரிவாய்" எனவும் இறையை வேண்டுகிறார்.
சைகுத் தம்பி ஞானியார் சாஹிப் அவர்கள் ஞானாசிரியன் வேண்டுமென வலியுறுத்துகிறார்.
"அறிந்தவ ரிடத்திற் சென்றங்கருகிருந் தநேக நாளாய் அறிந்தவ ரிடத்திற் சென்றங் கவரமு தருந்திக் கொண்டு அறிந்தவ ரிடத்திற் சென்றங் கவர்பதம் பணிந்து கொண்டால் அறிந்தவ ரவனுக் கென்றே யருள்முறைசொல்லு வாரே."
"இந்த வணக்க மறிவதற்கிங் கிசையுமூன் றுண்ட தறியவேண்டும் முந்தஹ றுபொன்றா யானதுக்குள் முடிவைய றிந்துதான் முடுகவேண்டும் அந்தப் படிதரும் வணக்கத்திலே யருளாய்க் காண்பது மவர்சூறத்தாம் சொந்தமா கவேதெரி சித்தக்கால் தோற்றும துக்குளே தன்சூறத்தே."
(அல்லாவைத் தவிற யாருக்கும் தலைவணங்கோம் என்று வாதிடுபவர்களுடன் வாதம் செய்ய எனக்குத் தகுதியில்லை!) ஒவ்வொரு முஸ்லிமும் கலிமாவை நாடுதல் வேண்டும். அதனை உச்சரிக்க வேண்டும். உள்ளத்தால் கலிமாவைச் சிந்தித்து, உள்ளத்து உணர்வுகளையுணர்ந்து, நினைவில் வைக்கவேண்டும். அதற்கிணங்க நடத்தல் வேண்டும். அப்படிபட்டோருக்கே, கியாமத் என்னும் இறுதித் தீர்ப்பு நாளில் நபிகள் நாயகத்தின் மன்றாட்டமெனும் அறபில் சபாஅத் (பாரிய சிபாரிசு) கிட்டும்.
"இந்தவகை மூன்றறிய வேதநாயன் சொன்னதை முந்தவள்ள லானவெங்கள் முஸ்தபா நபிசொன்னார் அந்தவகை யானதை யறிவதுவும் பறுலுமாம் இந்தவகை பீருட னிருந்தறிய வேண்டுமே."
சைகுத் தம்பி ஞானியார் சாஹிப் அவர்கள் படைப்புக்களிலிருந்து சில நித்திலங்கள்:
ஞானவிளக்கம்:
"ஈன்றெடுத்த தாய்தந்தைக்கு மென்கிளையோர் யாவருக்கும் ஆண்டு முந்தி நீதாவென் னாண்டவனே யென்கோவே." "எங்குந்திரிந் தலைவோர்க்கின மிலையேயின மிலையே பங்கப்படு மவரேமனப் பங்கப்படு மவரே துங்கச் சுடர் கதிருந்துணிந் தறிவோர்க்கு நீதுணையே தங்கப்பதி வழியேபரந் தரிப்போர்க்கு நீதயவே."
ஞான ஏசல்:
"எல்லா வுயிர்க்குளு நிறைந்தது யெப்படி மயிலே - அது எள்ளுக்குள் ளெண்ணை போலாகி மகிழ்வாங் குயிலே." "செல்வ விஷெடத்தைச் சீராகச் சொன்ந்தார்மயிலே - அது சைகு முகியித்தீன் மலுக்கு குயிலே."
ஞானக்கும்மி:
"சைகு முகியித்தின் மலுக்கு முதலி செல்வ ரொலியின் துணைவ ரானோர் யோகம் பெறவவர் பாதப்புகழ் நித்தம் ஓங்கக் கும்மி யடிப்பமடி - வினை நீங்கக் கும்மி யடிப்பமடி."
ஞான வருடப் புலம்பல்:]
"காயாய்க் கனியாய்ப் பூவானாய் தகவவ் வடிவம் நீயானாய் தாயாய் வந்தென் றனக்கு அமுதந் தருவதினி நீயெக்காலம்." 'கன்னி யழகி ககன வடிவா னவளென் தன்னில் பொருந்தித் தான்மகிழ்வ தெந்நாளோ."
"பெற்றார்க்குப் பித்தமுண்டும் பிறந்தார்க்குக் குற்றமில்லை உற்றவுடல் மேனிகண்டு முகந்திருப்ப தெந்நாளோ."
இறைவனே அடைக்கலமென்று:
"மாரிகால மழைபெய்யிநீ தன்மையாய்ச் சீருமென்னுட் சிறப்புமே நன்மையாய் ஊரைவிட்டு முலகினில் ஆனேன் ஆருமில்லை அடைக்கல நாதனே."
"ஆறுநூறு மாறாயிரத் தறுபத்தாறு ஆதியான கலாமில் மறைந்தவா பேருமுரும் பிறப்பு மில்லாதவா பின்னு முன்னு மடைக்கல மானனே."
இங்கு கலாம் என்னும் சொல் பேரறிவைக் குறித்து அல்குரானைச் சுட்டி நிற்கிறது. சைகுத் தம்பி ஞானியார் சாஹிப் அவர்களின் படைப்புக்கள் முழுமையாக இனங்காட்டப்படாதது தமிழ் உலகிற்கு பேரிழப்பே.
கிண்யுகா
கிண்யுகா (Kinyuka) என்பது இந்தியாவின் ஒன்றியப் பகுதியான அந்தமான் நிக்கோபார் தீவுகளிலுள்ள நிகோபார் மாவட்டத்தில் இருக்கும் ஒரு கிராமம் ஆகும். இக்கிராமம் கார் நிகோபார் தாலுக்காவில்  அமைந்துள்ளது.
மக்கள் தொகையியல்
இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின் படி கிண்யுகா கிராமத்தில் மொத்தம் 309 குடும்பங்கள் வாழ்ந்தனர். 6 வயது மற்றும் அதற்கும் கீழாகவுள்ள குழந்தைகள் தவிர்த்து இக்கிராமத்தின் அதிக அளவு கல்வியறிவு சதவீதம் 73.89% ஆகும்.
மேற்கோள்கள்
பகுப்பு:கார் நிகோபார் வட்டத்திலுள்ள கிராமங்கள்
சிறீ வாசவி கல்லூரி
ஸ்ரீ வாசவி கல்லூரி (Sri Vasavi College), என்பது தமிழ்நாட்டின், ஈரோட்டில் அமைந்துள்ள ஒரு கலை மற்றும் அறிவியல் கல்லூரி ஆகும். இது 1967 ஆம் ஆண்டில் நிறுவப்பட்டது. இந்த கல்லூரி பாரதியார் பல்கலைக்கழகத்துடன் இணைவு பெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
வெளி இணைப்புகள்
பகுப்பு:பாரதியார் பல்கலைக்கழக இணைவுக்கல்லூரிகள் பகுப்பு:ஈரோடு மாவட்டத்திலுள்ள தனியார் கலைக் கல்லூரிகள்
ஜான் ஹல்ம் (துடுப்பாட்டக்காரர், பிறப்பு 1862)
ஜான் ஹல்ம்  (John Hulme, பிறப்பு: சூன் 30 1862, இறப்பு: சூலை 11 1940), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 142 முதல்தர துடுப்பாட்டப் போட்டிகளில் கலந்து கொண்டுள்ளார். 1887-1903 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் ஹல்ம் (துடுப்பாட்டக்காரர், பிறப்பு 1862) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 22, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1862 பிறப்புகள் பகுப்பு:1940 இறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
குவாம் தொழில்நுட்பம்
குவாம் தொழில்நுட்பம் ( QAM TECHNOLOGY)
பொழுது போக்கு உலகில் கேபிள் டிவி என்பது அடித்தட்டு மக்களுக்கு ஒரு இன்றியமையாத தேவையாக உள்ளது.
அதே நேரம் நடுத்தரவர்கத்தினர் கேபிள் டிவி யிலும் DTH லும் தங்களின் பொழுதினை கழிக்கின்றனர்.
மேல்தட்டு மக்களோ கேபிள் டிவி யின் உயர்மட்ட தொழில்நுட்பமாக DTH மற்றும் DTH HD ஆகியவற்றை தேர்ந்தெடுக்கின்றனர்.
கேபிள் டிவி ஆப்பரேட்டர்கள் தங்களுக்கான பகுதியில் உள்ள வாடிக்கையாளர்களுக்கு இடைவிடாத சர்வீஸ் வழங்குகின்றனர்.
இவ்வித சர்வீஸினை மற்ற ஒளிபரப்பாளர்கள் எக்காலத்திலும் தர இயலாது.
இச்சூழலில் கேபிள் டிவி ஆப்பரேட்டர்களுக்கு வரப்பிரசாதமாக ஒரு உயர்மட்ட தொழில்நுட்பம் வந்துள்ளது.
அதை அறிந்து கொள்ள நீங்கள் ஆவலாக உள்ளீர்கள்தானே!
இப்போது டிஜிட்டலுக்கு மாறும் சூழல் ஆப்பரேட்டருகளுக்கு ஏற்பட்டிருக்கும் வேளையில்  குவாமின் முக்கியத்துவமும் உணரப்படுகிறது. ஏனெனில் டிஜிட்டல் வீடியோ பரிமாற்றத்தில் குவாம் மிக முக்கிய பங்கு வகிக்கிறது.
இங்கே குவாம் மாடுலேட்டர்களில் டிஜிட்டல் சேவைகள் புகுத்தப்பட்டு உங்களின் கட்டுப்பாட்டு அறையிலிருந்து வாடிக்கையாளர்களின் வீடு வரை வீடியோ,ஆடியோ மற்றும் டேட்டா சிக்னலை தரமுடன் பரிமாறப்படுகிறது. இது பெரும் தொழிற்சாலைகளில் பொருள்களை ஒரு இடத்திலிருந்து மற்றொரு இடத்திற்கு கொண்டு செல்லும் கன்வேயர் பெல்டுகள் போலத்தான்.
குவாம் தொழில்நுட்பம் நாம் முன்னர் VSB மற்றும் SAW FILTER MODULATOR களை பயன்படுத்தியது போல ஒரு ரேக் கில் பல தொழில்நுட்ப அட்டைகளை சொருகுமாறு முறைப்படுத்தப்பட்டிருக்கும்.
ஒரு குவாம் சேனல் என்பது 38.8 Mbps டவுன்லோடு வேகத்தில் 3 HD சானல்களையும் அல்லது 10 முதல் 12 டிஜிட்டல் சானல்களையும் ஒரு நொடிப்பொழுதில் கடத்தக் கூடியது. இவையனைத்துமே நாம் தற்போது கொடுத்துக் கொண்டிருக்கும் அனலாக் சான்லின் ஒரு சானலின் இடத்தை மட்டுமே பிடிக்கும்.
அதாவது நாம் தற்போது Ch-12 ல் பொதிகை சானல் மட்டும் தருவதாக வைத்துக் கொள்வோம்.
நீங்கள் QAM மாடுலேட்டர் பொருத்தினால் அதே Ch-12  இடத்தில் 10 முதல் 12 டிஜிட்டல் சானல்களையும் அல்லது 3 HD சானல்களையும் தர இயலும்.
இதனாலேயே சமீபகாலமாக கேபிள் MSO க்கள் இணையப்பக்கங்களும், டிஜிட்டல் வீடியோக்களும் இணைத்து ஒளிபரப்ப குவாம் தொழில்நுட்பத்தை பயன்படுத்துகிறார்கள். இதேபோன்று VOD எனப்படும் Video On Demand  தேவைக்கேற்ற ஒளிபரப்பு திட்டங்களை முறைப்படுத்தி அனுப்பவும் குவாம் உதவுகிறது.
VOD சர்வீஸ் மற்றும் டிஜிட்டல் வீடீயோ இரண்டையும் தருவது குவாம்.
VOD சர்வீஸ் மற்றும் டிஜிட்டல் வீடீயோ மேலும் டேட்டா வாய்ஸ் கொண்ட இண்டெர்நெட் புரொட்டோகால் ஆகிய மூன்றையும் இணைத்துக் கொடுப்பதே எட்ஜ் குவாம் தொழில்நுட்பம்.
ஆக எட்ஜ் குவாம் தொழில்நுட்பமானது ஒரு பல்நோக்கு தொழில்நுட்பமாக (Multi Purpose Technology)  ஆகவும் ஆப்பரேட்டர்களின் கடைசி எல்லை வரை (Edge of the Network) தொல்லையின்றி இயங்கும் ஒரு தொழில்நுட்பமாகவும் பார்க்கப்படுகிறது. இதனாலேயே EDGE QAM என அழைக்கப்படுகிறது.
அற்புத கண்டுபிடிப்பு தேவைகள் மிகவும் கொண்ட கேபிள் தொழில்நுட்பத்தில் எட்ஜ் குவாம் (Edge QAM)  பற்றிய விழிப்புணர்வு பெரும்பான்மையோரிடம் இல்லாதது வியப்புக்குரியதாக உள்ளது.
இதனாலேயே என்னவோ கடந்த 2 வருடங்களாக Motorola, Scientific Atlanta, Cisco, Arris, Big Band Networks, Harmonic Inc, RGB Spectrum போன்ற 7 நிறுவனங்கள் மட்டுமே எட்ஜ் குவாம் மாடுலேட்டர்களை உற்பத்தி செய்து வருகின்றன.
அதிகப்படியான விலை, தேவைக்கேற்றார்போல் கிடைக்காதது மற்றும் உற்பத்தியாளர்களின் ஒத்துழைப்பு போன்றவை ஆப்பரேட்டர்களை குவாம் தொழில்நுட்பத்தில் கால் பதிக்க தயங்க வைக்கின்றன.
இப்போது குவாம் தொழில்நுட்ப மீது பரவலான ஒரு புரிதல் ஏற்பட்டு ஆப்பரேட்டர்கள் பயன்படுத்த தொடங்கியிருப்பதால் எட்ஜ் குவாமின் விலையும் சரியத் துவங்கியுள்ளது. பிற நிறுவனங்களும் உற்பத்தி செய்ய முன்வந்துள்ளன.
இன்றைய நிலவரப்படி $250 அமெரிக்க டாலருக்கு கிடைக்கிறது. ( இந்திய மதிப்பில் சுமார் ரூ.1,70,000)
8 முதல் 24 கார்டுகள் பொருத்தும் மாடுலேட்டர் ரேக்குகள் இப்போது  சந்தையில் கிடைக்கின்றன.
இனி இதன் தேவையைப் பொறுத்து உற்பத்தியும் கூடினால் விலை மேலும் சரிய வாய்ப்பிருக்கிறது.
இப்போது இந்த குவாம் தொழில்நுட்பமானது குறைந்த உற்பத்தியாளர் மற்றும் இணைய இணைப்பு வழங்குநர்களின் கட்டுப்பாடுகள் ஆகியவற்றால் இதில் முதலீடு செய்ய தயங்கவைக்கிறது.
ஏனெனில் ஆப்பரேட்டர்களைப் பொருத்தவரை தங்களின் முதலீட்டில் பல கசப்பான அனுபவங்களை ஏற்கனவே பெற்றுள்ளதால் அவர்களை மீண்டும் முதலீடு செய்ய யோசிக்க வைக்கிறது. எட்ஜ் குவாமானது வளமான தொழில்நுட்பத்திலிருந்தாலும் VOD மற்றும் Session Manager ஆகியன முறையாக இயங்கினால்தான் வெற்றிகரமாக செயல்படும்.
அவ்வாறு வெற்றிகரமாக செயல்படும் இடங்களையும், குவாம் தொழில்நுட்ப வல்லுநர்களையும் சார்ந்து அடுத்தடுத்து இந்த தொழில்நுட்பம் பரவலாக பரவி வருவது கேபிள் டிவி தொழிலுக்கு ஒரு வரப்பிரசாதம் தான்.
இந்த அருமையான தொழில்நுட்பத்தினை Digital MSO வினர் செலவினைப் பொருட்படுத்தாமல் பரவலாக பயன்படுத்த ஆரம்பித்தால் கேபிள் டிவி தொழில் நவீனத்தின் உச்சியைத் தொட்டுவிடும். எனவே MSO க்கள் இது குறித்து முழுவதும் அறிந்து கொண்டு ஆப்பரேட்டர்களையும் ஒருங்கிணைத்து செயல்பட்டால் கேபிள் டிவி நவீனமயமாக்கம் என்பதற்கு அர்த்தம் கிடைத்துவிடும்.
DTH HD தொழில்நுட்பத்தை இப்போது பார்த்து வருபவர்கள் முழுமையான HD சானல்களை காண இயலாது.
ஆனால் குவாம் தொழில்நுட்பத்தில் மிக அதிக எண்ணிக்கையில் HD சானல்களை தரமுடியும் என்பதால் அனைத்து தர மக்களும் கேபிள் டிவி வாடிக்கையாளர்களாக மாறும் காலம் நெருங்குகிறது.
பிப்ரவரி 8,9,10 தேதிகளில் புது டெல்லியில் நடைபெறவுள்ள Convergence 2017 என்னும் உலகம் தழுவிய ஒரு எக்ஸ்போ வில் கலந்துகொண்டு மேலும் குவாம் குறித்தும் ஏனைய பிற தொழில்நுட்பங்களை அறிந்து அடுத்த கட்டுரையில் உங்களுடன் இணைகிறேன்.
கட்டுரை:    கோவை ரவீந்திரன் :
பகுப்பு:வானொலித் தொழில்நுட்பம்
விடுதலைப் புலிகளின் ஈழப்போராட்டப் பாடல்கள்
விடுதலைப் புலிகளின் ஈழப்போராட்டப் பாடல்கள் எனப்படுபவை தமிழீழ விடுதலைப் புலிகளால் வெளியிடப்படும் அல்லது விடுதலைப்புலிகளை முன்னிறுத்தி வெளியிடப்படும் ஈழப்போராட்ட பாடல்கள் ஆகும். இவற்றை இயக்கப் பாடல்கள் அல்லது மாவீரர்கள் பாடல்கள் அல்லது எழுச்சிப் பாடல்கள் என்றும் குறிப்பிடலாம். ஈழநாட்டை, ஈழத்தமிழர்களின் உணர்ச்சிகளை, பிரச்சினைகளை, போராட்டத்தை, போராளிகளை, தலைமையை பொருளாகக் கொண்டு தனித்தன்மையோடு இப்பாடல்கள் அமைந்திருக்கும். இந்தப் பாட்டுக்கள் இளைஞர்களை, மக்களை புலிகளின் குறிக்கோள்களுடன் இணைந்து செயற்பட உந்தும் கருவியாக, உணர்ச்சியூட்டும் கருவியாக இருந்து வருகின்றன.
வரலாறு
தமிழீழ விடுதலைப் புலிகளின் ஆயுதப் போராட்டம் முனைப்படையத் தொடங்கிய காலத்திலேயே தமிழீழ விடுதலைப் புலிகளின் எழுச்சிப் பாடல்களும் வெளிவரத் தொடங்கிவிட்டன. ஆரம்பகாலப் பாடல்கள் தமிழகத்திலிருந்தே வெளிவந்தன. அப்பாடல்களை புதுவை இரத்தினதுரை, காசி ஆனந்தன் போன்ற ஈழத்துக் கவிஞர்களும், கவிஞர் இன்குலாப் போன்ற தமிழகத்துக் கவிஞர்களும் எழுதியிருந்தார்கள். டி.எம். செளந்தரராஜன், மனோ, மலேசியா வாசுதேவன், ஜெயச்சந்திரன், பி.சுசீலா, வாணிஜெயராம், சுவர்ணலதா போன்ற முதன்மை இசைக்கலைஞர்கள் பாடல்களைப் பாடியிருந்தார்கள். எல். வைத்தியநாதன் பல பாடல்களுக்கு இசையமைத்திருந்தார். இந்தியஇராணுவம் ஈழத்தில் நிலைகொண்டிருந்த காலத்திலும் தமிழகத்திலிருந்து பாடல்கள் வந்து கொண்டிருந்தன. தொண்ணூறுகளின் ஆரம்பத்தில்தான் ஈழத்தில், குறிப்பாக யாழ்ப்பாணத்தில் எழுச்சிப் பாடல்கள் வீச்சோடு வளர்ச்சியுற்றன. முழுக்க முழுக்க உள் ஊரிலேயே பாடல்களுக்கான முழு வேலைகளும் செய்யப்பட வேண்டிய நிலையில் இயக்கத்துக்குள்ளேயே இசைக்கலைஞர்களை வளர்த்தெடுக்கத் தொடங்கினார்கள். அந்த நேரத்தில் மட்டக்களப்பில் போராளிகளைக் கொண்டு ஒரு இசைக்குழு தொடங்கப் பெற்றது. அக்குழு மிகப்பெரிய அளவில் வளர்ந்து ஏராளமான பாடல்களை போராட்டக்காலங்களில் உருவாக்கியது.
வெளியீடுகள்
விடுதலைப் புலிகளால் வெளியிடப்பட்ட முதலாவது இசைநாடா 'புலிகள் பாடல்கள்'.
வெளி இணைப்புகள்
பகுப்பு:தமிழீழம் பகுப்பு:தமிழீழ விடுதலைப் புலிகள் பகுப்பு:ஈழப் போராட்டப் பாடல்கள்
அழிஞ்சிகுளம் ஊராட்சி
அழிஞ்சிகுளம் ஊராட்சி (Alinjikulam Gram Panchayat), தமிழ்நாட்டின் திருப்பத்தூர் மாவட்டத்தில் உள்ள நாட்ராம்பள்ளி வட்டாரத்தில் அமைந்துள்ளது. இந்த ஊராட்சி, வாணியம்பாடி சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1837 ஆகும். இவர்களில் பெண்கள் 931 பேரும் ஆண்கள் 906 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாத்திமா சுக்ரா பேகம்
பாத்திமா சுக்ரா பேகம் (Fatima Sughra Begum)  பாக்கித்தான் நாட்டைச் சேர்ந்த ஒரு முக்கிய அரசியல்வாதியும் செயற்பாட்டாளருமாவார். பேகம் குலாம் உசைன் இதாயத்துல்லா, சுக்ரா பேகம், பேகம் இதாயத்துல்லா மற்றும் லேடி இதாயத்துல்லா என்று பல பெயர்களால் இவர் அறியப்படுகிறார். பாக்கித்தான் பஞ்சாபின்  லாகூரில் பாத்திமா பிறந்தார்  பாக்கித்தான் ஆர்வலரான இவர்  சர் குலாம் உசைன் இதாயத்துல்லாவின் மனைவியாவார்.
மிக இளம் வயதிலேயே பாக்கித்தானின் சுதந்திரத்திற்காக போராடி தன் பெயரை உருவாக்கிக் கொண்டார். 1932 ஆம் ஆண்டில்  பிறந்த பாத்திமா சுக்ரா  பாக்கித்தான் இயக்கத்தின் இளம் உறுப்பினர்களில் ஒருவராக ஆனார். பாக்கித்தான் இயக்கம் உச்சத்தில் இருந்தபோது பாத்திமா சுக்ரா 10 ஆம் வகுப்பு படித்துக்கொண்டிருந்தார். லாகூரில் உள்ள தலைமைச் செயலகத்தில் இருந்த பிரித்தானிய கொடியை இழுத்து அகற்றிவிட்டு 14 வயதில் அங்கு முசுலீம் லீக் கொடியை மாற்றியதற்காக இவர் அனைவராலும்  அறியப்பட்டார்.
ஆரம்ப கால வாழ்க்கை
லாகூரில் உள்ள சுவர் நகரத்தில் பாத்திமா பிறந்தார். யாகூப் கான் போபால்சாய் துரானிக்கு மகளாகப் பிறந்தார். 1940 ஆம் ஆண்டு சிந்துவின் முக்கிய அரசியல் தலைவரான சர் குலாம் உசைன் இதாயத்துல்லாவை திருமணம் சேய்து கொண்டார்.
அரசியல்
1938 ஆம் ஆண்டு பாத்திமா அகில இந்திய முசுலிம் லீக் கட்சியில் சேர்ந்தார். இது அவரது அரசியல் வாழ்க்கையின் தொடக்கத்தைக் குறித்தது. விரைவில் பெண்கள் மத்திய துணைக்குழுவில் சேர்ந்தார்.
பாத்திமாவின் முயற்சியால் தான் பல்வேறு சிந்து மாவட்டங்களான ஐதராபாத்து, நவாப்சா மற்றும் தாது போன்ற பல்வேறு மாகாண துணைக்குழு கிளைகள் உருவாக்கப்பட்டன.
1943 ஆம் ஆண்டு முசுலிம் லீக்கின் வருடாந்திர அமர்வில், பேகம் பெண்கள் வரவேற்புக் குழுவின் தலைவராகத் தேர்ந்தெடுக்கப்பட்டார்.
1940 ஆம் ஆண்டுகளில் லாகூரில் நடந்த அரசியல் ஊர்வலங்களில் இவர் பங்கேற்றார். அங்கு ஒரு தனி நாடு வேண்டும் என்ற முசுலிம் லீக்கின் முன்மொழிவுகளை ஏற்றுக்கொள்ளுமாறு அரசாங்கத்தை வலியுறுத்தினார். 1947 ஆம் ஆண்டு பிப்ரவரி மாதத்தில் பாத்திமாவுக்கு 14 வயதாக இருந்தபோது லாகூரில் உள்ள சிவில் செயலகத்திலிருந்து பிரிட்டிசாரின் யூனியன் சாக்கு கொடியை கீழே இறக்கிவிட்டு, முசுலிம் லீக் கொடியை மேலே ஏற்றினார். அங்கிருந்த அனைத்து முசுலீம்களும் அவரை ஆதரித்தனர், அவர்கள் 'பாக்கித்தான் சிந்தாபாத்' என்று கோசமிட்டனர். பாத்திமாவின் இந்தச் செயல் சுதந்திரத்தின் பெரிய அடையாளமாக மாறியது.
பாக்கித்தான் தனி நாடு இயக்கத்தின் போது இவரது சேவைகளை அங்கீகரிக்கும் விதமாக, 'பாக்கித்தானுக்கு சேவைகள்' என்ற விருது வழங்கப்பட்டது. இந்நிகழ்வில் பாத்திமாவுக்கு  தங்கப் பதக்கம் வழங்கப்பட்டது. இதைதவிர வாழ்நாள் சாதனையாளர் விருதும் இவருக்கு வழங்கப்பட்டது. பெண்கள் அகதிகள் நிவாரணக் குழுவில் பாத்திமா பணியாற்றினார். பிரிவினைக்குப் பிறகு பாக்கித்தானுக்கு குடிபெயர்ந்தவர்களுக்கு உதவினார்.
பிரபல கட்டுரையாளர் ஓரியா மக்பூல் சானின் கூற்றுப்படி, பாத்திமா சுக்ரா அந்த நேரத்தில் முசுலீம் பெண்களுக்கு ஒரு முன்மாதிரியாக இருந்தார்.
மேற்கோள்கள்
பகுப்பு:2017 இறப்புகள் பகுப்பு:பாக்கித்தானியர்கள் பகுப்பு:1932 பிறப்புகள்
மார்க்கண்டேயர்
மிருகண்டு முனிவர் மருத்துவவதியைத் திருமணம் செய்தார். நீண்டகாலமாக அவர்களுக்கு குழந்தைப் பாக்கியம் இல்லாமல் இருந்தது. சிவபெருமானை மனமுருகித் தொழ அழகான ஆண்குழந்தை பிறந்தது. குழந்தைக்கு மார்க்கண்டேயர் எனப் பெயர் சூட்டிமகிழ்ந்தனர் மிருகண்டு முனிவரும் மருத்துவவதியும் ஜோதிடம் பார்க்கப்பட்டபோது மார்க்கண்டேயன் நீண்டகாலம் உயிர்வாழமாட்டான் பதினாறு வயதில் அவன் இறந்துவிடுவான் என்று கூறப்பட்டது. மற்ற ஞானிகளும் அவ்வாறுதான் நடக்கும் என்றனர். பெற்றோர் அழுதனர், புலம்பினர், விதியை வெல்லமுடியாது என்று மனம் சாந்தியடைந்தாலும் பதினாறு வயதில் மார்க்கண்டேயர் இறந்துவிடுவார் என நினைத்து வேதனைப்பட்டனர். மார்க்கண்டேயர் வளந்தார். அவர் நாட்டமெல்லாம் சிவபூஜையில் தான் இருந்தது. சிவபெருமானிடம் மார்க்கண்டேயன் பூரணமாகச் சரணாகதி அடைந்தான்.
பதினாறு வயது வந்தடைந்து மார்க்கண்டேயர் சிவபூசையில் தன்னை மறந்து உட்கார்ந்து விடுகின்றார். அவரது உயிரை எடுக்க எமதூதர்கள் வருகின்றனர். ஆனால் மார்கண்டேயனிடம் நெருங்கமுடியவில்லை. இறுதியில் எமதர்மனே எருமைக்கடா மீது வருகின்றார். உயிர்வாங்க பாசக் கயிற்றினை வீசுகின்றான். என்ன ஆச்சரியம் உக்கிரமூர்தியாகச் சிவபெருமான் தோன்றி காலனை எட்டி உதைக்கின்றார். எமதர்மன் மூர்ச்சையாகி கீழே சாய்கின்றார். பூமாதேவியின் வேண்டுகோளுக்கிணங்க எமதர்மனை சிவபெருமான் மன்னித்து மூர்ச்சை தெளியவைக்கின்றார். என்றும் பதினாறு வயதுடன் சீரஞ்சீவியாக மார்க்கண்டேயன் வாழ அம்பலத்தரசர் அருள்பாலிக்கின்றார்.
மேலும் காண்க
பகுப்பு:இந்து தொன்மவியல் மாந்தர் பகுப்பு:மகாபாரதக் கதை மாந்தர்கள் பகுப்பு:இந்து மெய்யியலாளர்கள் பகுப்பு:முனிவர்கள்
ஆர். எம். லோதா
'''ஆர். எம். லோதா''' (ராஜேந்திர மல் லோதா), இந்தியத் தலைமை நீதிபதி ஆவார். இவர் 41-ஆவது தலைமை நீதிபதி ஆவார்.
வெளியிணைப்புகள்
பகுப்பு:வாழும் நபர்கள் பகுப்பு:1949 பிறப்புகள் பகுப்பு:இந்தியத் தலைமை நீதிபதிகள் பகுப்பு:மும்பாய் உயர் நீதிமன்ற நீதிபதிகள் பகுப்பு:20 ஆம் நூற்றாண்டு இந்திய வழக்கறிஞர்கள்
சோமு வீரராஜு
சோமு வீரராஜு (Somu Veerraju, பிறப்பு: 15 அக்டோபர், 1957) ஓர் இந்திய அரசியல்வாதியும், ஆந்திராவின் பாரதிய ஜனதா கட்சியின் மாநிலத் தலைவரும் ஆவார். இவர் தமிழக பாஜக தலைவராக, தேசியத் தலைவர் ஜெகத் பிரகாஷ் நட்டாவால் 27 ஜூலை 2020 அன்று நியமிக்கப்பட்டார். 2015 ஆம் ஆண்டில் ஆந்திராவின் சட்ட மேலவை உறுப்பினராக தெலுங்கு தேசம் கட்சி சார்பாக தேர்ந்தெடுக்கப்பட்டார்
மேற்கோள்கள்
பகுப்பு:ஆந்திரப் பிரதேச அரசியல்வாதிகள் பகுப்பு:ஆந்திரப் பிரதேச நபர்கள் [[பகுப்பு:வாழும் நபர்கள் பகுப்பு:1957 பிறப்புகள் பகுப்பு:பாரதிய ஜனதா கட்சி அரசியல்வாதிகள் பகுப்பு:தெலுங்கு மக்கள்
இராகவேந்திர சுவாமிகள்
ஸ்ரீ ராகவேந்திர சுவாமிகள்  (1595-1671), 16ஆம் நூற்றான்டில் வாழ்ந்த இந்து மத மகான் ஆவார். இவர் வைணவ நெறியையும் மத்வர் நிலைநாட்டிய துவைத மதத்தையும் போதித்தவர் ஆவார். இவர் விஷ்ணு பக்தரான பிரஹலாதரின் அவதாரமாக கருதப்படுகிறார். இவர் தனது ஆயுள் காலத்தில் பற்பல அற்புதங்களை நிகழ்த்தியதாகவும், இன்றும் தனது பக்தர்களுக்கு ஆசியும் அருளும் புரிந்து கொண்டிருக்கின்றார் என்றும் அவரைப் பின்பற்றுவோர் நம்புகின்றனர். ஆந்திரப்பிரதேசத்தில் உள்ள மந்திராலயம் என்ற இடத்தில் உள்ள பிருந்தாவனத்தில் இவர் உயிருடன் சமாதி (ஜீவ சமாதி) நிலையை அடைந்தார்.
குரு ராகவேந்திரர் முன் அவதாரம் (தொன்மக் கதை)
சங்கு கர்ணன் என்ற தேவன், நாள்தோறும் பிரம்மதேவருக்கு மலர்கள் பறித்துச் செல்ல பூலோகம் வருவது வழக்கம். அப்போது, ஒரு நாள், அந்த மலர்களின் அழகில் இலயித்து, இந்த பூவுலகில் பிறக்க வேண்டும் என்று தன் மனத்தில் நினைத்ததை அறிந்த பிரம்மதேவர் அவரை பூவுலகில் அரக்கர் வேந்தன் இரண்ய கசிபுவின் மகன் பிரகலாதனாய் பிறக்கும் வரமளித்தார். மஹா விஷ்ணுவின் மேல் இருந்த தீவிர பக்தியினால் விஷ்ணு அரக்கன் இரண்ய கசிபுவை வதம் செய்ய நரசிம்ம அவதாரம் எடுத்தார். தனது அடுத்த பிறவியில் பாஹ்லிகனாக பிறந்தார். பாஹ்லிகர் மஹாபாரதப் போரில் பாண்டவர்களுக்கு எதிராக போரிட்டாலும் ஒரு நல்ல ஹரி பக்தராக விளங்கினார். இவர் போரில் பீமனின் கையில் உயிர் துறந்தார். தன் அடுத்த பிறவியில் வியாசராயராய் பிறந்து மத்வரின் தத்துவத்தை வழிபட்டார். அப்பிறவியில் தாம் செய்த தொண்டினால் திருப்தி அடையாமல் மீண்டும் குருராகவேந்திரராக அவதரித்தார்.
வாழ்க்கை முன் வரலாறு
வேங்கடநாதர் திரு திம்மண்ண பட்டர் மற்றும் திருமதி கோபிகாம்பாள் என்ற தம்பதிகளுக்கு பெருமாள் வேங்கடாசலபதியின் அருளால் மூன்றாவதாக ஒரு பிள்ளை தமிழ் நாட்டில் சிதம்பரத்தை அடுத்த புவனகிரியில் பிறந்தது. அவர்கள் அந்த குழந்தைக்கு வேங்கடநாதன் என்று பெயரிட்டனர்.
வேங்கடநாதர் மிகச்சிறு வயதிலிருந்தே நல்ல அறிவாற்றலுடன் திகழ்ந்தார். அவரது தந்தையின் மறைவிற்கு பிறகு அவர் தன் அண்ணன் திரு குருராய பட்டரிடம் வளர்ந்தார். அவரது அடிப்படைக் கல்வியை அவர் மைத்துனர் திரு லட்சுமி நரசிம்மாசாரியாரிடம் மதுரையில் பயின்றார். அவர் மதுரையிலிருந்து திரும்பியவுடன் வேங்கடநாதர் சரசுவதி என்பவரை மணந்தார். அவரது திருமணத்திற்கு பிறகு அவர் கும்பகோணத்திற்கு குடியேறினார். அங்கே அவர் ஸ்ரீ சுதீந்திர தீர்த்தரிடம் துவைத வேதாந்தத்தையும் இலக்கியத்தையும் பயின்றார். சொற்பொழிவு ஆற்றுவதில் சிறந்தவரான அவர் பல அறிஞர்களுடன் விவாதங்களில் ஈடுபட்டு வெற்றியும் கண்டார். அவர் இசையில் நல்ல தேர்ச்சி பெற்றவராகவும் வீணை வாசிப்பதில் சிறந்தவராகவும் திகழ்ந்தார். அவர் குழந்தைகளுக்கு சமஸ்கிருதமும் வேதமும் கற்பித்தார். அதற்கு அவர் தன் மாணவர்களிடம் எந்த தட்சணையும் எதிர்பார்க்காததால் வறுமையில் வாழ்ந்தார். இதனால் அவரும் அவர் குடும்பமும் வாரத்தில் பல நாட்கள் பட்டினியாக இருந்தனர். இவ்வாறு வறுமையில் வாடியும் அவர் கடவுள் மேல் மிக்க நம்பிக்கையுடன் இருந்தார்.
வேங்கடநாதருக்கு மனதிற்குள்ளே ஸ்தோத்திரம் சொல்லும் பழக்கம் இருந்தது. ஒரு முறை அவர் கும்பகோணத்தில் ஒரு நிகழ்ச்சிக்காக குடும்பத்தோடு அழைக்கபட்டார். அழைத்தவர் வேங்கடநாதரை சரியாக நடத்தவில்லை. அவர் தான் வழங்கும் விருந்திற்கு ஏதேனும் வேலை வாங்க வேண்டும் என்று வேங்கடநாதரை சந்தனம் அரைத்துதரச் சொன்னார். அந்த சந்தனம் மற்ற விருந்தினர்க்கு உடம்பில் பூசிக்கொள்ள கொடுக்கப்பட்டது. அவ்வாறு பூசிக்கொண்ட விருந்தினர்க்கு உடல் முழுக்க எரிச்சல் ஏற்பட்டது. வியப்படைந்த அழைத்தவர், வேங்கடநாதரை கேட்டபோது அவர் சந்தனம் அரைக்கும்போது 'அக்னி சூக்தம்' என்ற தோத்திரத்தை ஜபித்ததாகவும் அதன் காரணமாகவே அந்த எரிச்சல் ஏற்பட்டதாகவும் கூறினார். இவ்வாறு கூறிய வேங்கடநாதர் வருண மந்திரத்தை ஜபித்து விருந்திற்கு வந்தவர்களின் எரிச்சலை போக்கினார். அதன் பிறகு, அழைத்தவர் தான் தவறை உணர்ந்து அவரை மன்னிக்கும்படி கேட்டுக்கொண்டு நல்ல முறையில் கெளரவித்தும் அனுப்பினார்.
துறவறம் ஏற்ற குரு ராகவேந்திரர்
வேங்கடநாதரின் குருவான ஸ்ரீ ஸுதீந்திர தீர்த்தார் தனக்கடுத்து மத்வ மடத்திற்கு பீடாதிபதியாக ஒரு நல்ல வாரிசை தேடிக்கொண்டிருந்தார். அப்பொழுது அவர் தான் பகவான் வேங்கடநாதரே ஸுதீந்திரர்க்கு பின் மடத்த்தின் பீடாதிபதியாக ஏற்றவர் என்று கூறியதாக கனவு கண்டார். ஸுதீந்திரரும் அவர் விருப்பத்தை வேங்கடநாதரிடம் தெரிவித்தார். வேங்கடநாதர் அவர் மனைவியும் இளைய மகனையும் காப்பாற்ற வேண்டி இருந்ததால் அவரால் அப்பொறுப்பை ஏற்க இயலவில்லை. எனவே அவர் குருவின் விருப்பத்தைக் கேட்டு மிகவும் மனமொடிந்துப் போனார். எனினும் கடவுளின் இச்சையினாலும் கலைவாணியின் அருளாலும் பிறகு தனது முடிவை மாற்றிக்கொண்டார்.
வேங்கடநாதர், தஞ்சாவூரில் 1621 ஆம் ஆண்டு பால்குண மாசம், சுக்கில பக்ஷம், துவிதியை அன்று துறவறம் ஏற்று ஸுதீந்திர மடத்தின் பீடாதிபதியாக ஸ்ரீ ராகவேந்திர தீர்த்தராக பொறுப்பேற்றார்.
அதிசயங்களும் அற்புதங்களும்
பீடத்தை ஏற்ற பிறகு அவர் பல்வேறு யாத்திரைகளை மேற்கொண்டார். அவர் சென்ற இடமெல்லாம் ஸ்ரீமத் ஆச்சாரியாரின் சித்தாந்தத்தைய் பரப்புதல், மற்ற எதிர் சித்தாந்தங்களை ஆதரிக்கும் அறிஞர்களை விவாதத்தில் வெல்லுதல், குறிப்புகளை எழுதுதல், மாணவர்களுக்கு சாஸ்திரங்களை போதித்தல் மற்றும் உள்ளூர் அறிஞர்களை ஊக்குவித்தல் போன்ற காரியங்களில் ஈடுபட்டார். அவர் சென்ற இடமெல்லாம் தன் பக்தர்களின் குறைகளையும் உடல் ஊனங்களையும் குணமடையச் செய்து அருளினார்.
குரு ராகவேந்திரர் சுலோகம்
பூஜ்யாய ராகவேந்த்ராய சத்ய தர்ம ரதாயச |
பஜதாம் கல்பவ்ருக்ஷாய நமதாம் காமதேனவே ||
குரு ராயரின் கடைசி உரை மற்றும் பிருந்தாவன பிரவேசம்
1671 ஆம் ஆண்டு ராகவேதிர சுவாமிகள் பிருந்தாவனப் பிரவேசத்திற்கு முன் தன் பக்தர்களுக்காக மனம் நெகிழவைக்கும் ஒரு உரையை தந்தார். அவ்வுரையிலிருந்து சில பகுதிகள்: இனிமேல் நான் உன் பார்வையில் இருந்து மறைந்து விடுவேன். என்னை உங்களிடம் அனுப்பிய ஆண்டவர் இன்று என்னிடம் திரும்பி வரும்படி கட்டளையிட்டார். அவருடைய பணியை முடித்துவிட்டேன். ஒவ்வொருவரும் அவருடைய கட்டளைகளுக்குக் கீழ்ப்படிய வேண்டும் - இங்கு வந்து அவர் நம்மைத் திரும்ப அழைக்கும்போது திரும்பிச் செல்ல வேண்டும். நான் உன்னை விட்டு செல்கிறேன் என்று நீ வருத்தப்பட வேண்டியதில்லை. மூல கிரந்தங்கள், சர்வ மூலங்கள் மற்றும் அவற்றின் வர்ணனைகள் உங்களுக்கு வழிகாட்டும் ஒளியாக இருக்கும். தகுதியான எஜமானரின் கீழ் தங்கள் படிப்பை ஒருபோதும் கைவிடாதீர்கள். அவற்றைப் படிப்பதற்காகவே இந்த விலைமதிப்பற்ற வாழ்க்கையை இறைவன் நமக்கு அருளினான். சாஸ்திரங்களில் நம் எல்லாப் பிரச்சனைகளுக்கும் விடை இருக்கிறது. சாஸ்திரங்களைப் பின்பற்றி, ஞானிகளின் வார்த்தைகளைக் கேளுங்கள். நீங்கள் கற்றுக்கொண்டதை உங்களால் முடிந்தவரை நடைமுறைப்படுத்துங்கள். சாஸ்திர வாழ்க்கை முறை அமைதி, செழிப்பு மற்றும் மகிழ்ச்சிக்கான அரச பாதையாகும்.
அறிவைத் தேடுவது எளிதல்ல. உபநிடதங்கள் சொல்வது போல் ரேசர் விளிம்பில் நடப்பது போன்றது. ஆனால், உறுதியான நம்பிக்கை உள்ளவர்களுக்கும், தொடர்ந்து முயற்சி செய்பவர்களுக்கும், ஸ்ரீ ஹரி மற்றும் ஸ்ரீ மத்வாச்சாரியாரின் ஆசீர்வாதத்தைப் பெற்றவர்களுக்கும் இது கடினமானதல்ல. சாஸ்திரங்களைப் பின்பற்றாமல் வெறும் அற்புதங்களைச் செய்துவிட்டு, தங்களைக் கடவுள் அல்லது குரு என்று அழைத்துக் கொள்பவர்களிடமிருந்து எப்போதும் விலகி இருங்கள். நான் அற்புதங்களைச் செய்திருக்கிறேன், ஸ்ரீமதாச்சார்யா போன்ற பெரியவர்களும் உண்டு. இவை யோக சித்தி மற்றும் சாஸ்திரங்களை அடிப்படையாகக் கொண்டவை. இதில் எந்தவித மோசடியோ, சூழ்ச்சியோ இல்லை. இந்த அற்புதங்கள் இறைவனின் மகத்துவத்தையும், அவரது அருளால் ஒருவர் அடையக்கூடிய அற்புதமான சக்திகளையும் காட்டுவதற்காக மட்டுமே நிகழ்த்தப்பட்டது. எந்த அற்புதத்தையும் விட சரியான அறிவு (ஞானம்) பெரியது. இது இல்லாமல் உண்மையான அதிசயம் எதுவும் நடக்காது. இந்த சரியான அறிவு இல்லாமல் செய்யப்படும் எந்த அற்புதமும் சூனியம் மட்டுமே. அத்தகைய அற்புதங்களைச் செய்பவர்களுக்கும், அவற்றை நம்புபவர்களுக்கும் எந்த நன்மையும் ஏற்படாது.
இறைவன் மங்களகரமான குணங்கள் நிறைந்தவர் மற்றும் முற்றிலும் குறையற்றவர். அவனிடம் இல்லாத அறம் இல்லை. அவர் ராமர், பிரம்மா மற்றும் மற்ற எல்லா தெய்வங்களுக்கும் எல்லா நேரங்களிலும் எல்லா வழிகளிலும் இறைவன். அவருடைய வடிவம் பிரகிருதிக்கு அப்பாற்பட்டது. அவரது உடல் ஞானம் மற்றும் ஆனந்தத்தால் ஆனது. அவர் எங்கும் நிறைந்தவர் மற்றும் அனைத்தையும் அறிந்தவர். அனைத்து ஜீவராசிகளும் அவருக்கு அடிபணிந்தவை. எப்பொழுதும் முக்தி பெற்ற மஹாலக்ஷ்மி அவனது துணைவி. அனைத்து ஜீவாத்மாக்களும் (ஆன்மாக்கள்) சமமானவை அல்ல. அவற்றுள் தரம் உள்ளது மற்றும் அவை மூன்று வகைகளாகும். அவர்கள் இறுதியாக எந்த நிலையை அடைகிறார்களோ அது அவர்களின் உள்ளார்ந்த இயல்புக்கு ஏற்றது. சாத்வீக ஆத்மாக்கள் மோட்சத்தை அடைகின்றன, இது நித்திய ஆனந்த நிலை. தாமஸ ஆத்மாக்கள் நித்திய நரகத்தை அடைகின்றன, அங்கு எங்கும் நிறைந்திருக்கும் இருள் இருக்கிறது. இது நித்திய துக்க நிலை. ராட்சஸ ஆத்மாக்கள் எப்போதும் சம்சாரத்தில் சுழன்று சுகம் மற்றும் துக்கம் இரண்டையும் அனுபவித்துக் கொண்டே இருக்கின்றன. சாஸ்திரங்கள் ஆன்மாக்களின் மூன்று மடங்கு வகைப்பாடு மற்றும் தரம் ஆகியவற்றை அறிவிக்கின்றன. இதை உலகில் எங்கும் காணலாம். இந்தக் கோட்பாடுகளுக்கு எதிராகச் சென்று, கடவுள் இல்லை, தர்மம் இல்லை, இந்த உலகம் பொய்யானது என்று அறிவிக்கும் பல தத்துவப் பள்ளிகள் உள்ளன; வெற்றிடத்தைத் தவிர வேறு எதுவும் இல்லை; ஜீவாத்மாவும் பிரம்மாவும் ஒன்றே; மூன்று மடங்கு வகைப்பாடு அல்லது தரம் எதுவும் இல்லை, அனைத்து ஜீவாக்களும் பிரம்மத்திற்கு சமம், வேதங்கள் உண்மையல்ல, பிரம்மன் நிர்குணன் (குறைவான பண்பு), நிராகார (உருவமற்றது). இந்த தத்துவங்கள் எதுவும் சரியானவை அல்ல. நாம் காணும் உலகம் உண்மையானது; இந்த உலகத்திற்கு ஒரு எஜமானர் இருக்கிறார்; அவர் நிர்குண நார்நிராகாரரும் இல்லை. (நம்மைப் போல் அல்லாமல்) சத்வ, ரஜஸ், தமஸ் ஆகிய மூன்று குணங்களும் இல்லாதவர் என்பதால் சாஸ்திரங்கள் அவரை நிர்குணனாகவும் நிராகாரனாகவும் அறிவிக்கின்றன. துன்புறும் ஆன்மாவிற்கு அவன் அருள் ஒன்றே நித்திய பேரின்பமாகிய முக்தியை அடையும். அவரைக் கைவிடுபவர்கள் உண்மையிலேயே மகிழ்ச்சியாக இருக்க மாட்டார்கள். சரியான வாழ்க்கை இல்லாமல், சரியான சிந்தனை ஒருபோதும் வராது. சரியான வாழ்வு என்பது ஒருவரின் செயல்களின் பலனைப் பற்றி ஆசைப்படாமல், மறுபுறம் தனது செயல்கள் அனைத்தையும் இறைவனுக்குச் சமர்ப்பிப்பதன் மூலம் வாழ்க்கையில் ஒருவரின் நிலைப்பாட்டின் படி ஒருவருக்கு விதிக்கப்பட்ட கடமைகளைச் செய்வதாகும். இது உண்மையான சடாச்சாரம் (சரியான வாழ்க்கை). இதுவே உண்மையான கர்ம யோகம். சரியான வாழ்க்கையின் மற்றொரு அம்சம் சரியான சடங்குகள் மற்றும் விரதங்களைக் கடைப்பிடிப்பது. ஏகாதசி மற்றும் கிருஷ்ணாஷ்டமி அன்று விரதம் இருப்பது அனைவருக்கும் கட்டாயம். இதை அனைத்து தரப்பு ஆண்களும் பெண்களும் கடைபிடிக்க வேண்டும். இதை துறந்தவர்கள் இறைவனின் இல்லக் கதவுகளை எப்போதும் மூடியிருப்பார்கள். இதைத்தான் சாஸ்திரங்கள் அறிவிக்கின்றன. சாதுர்மாஸ்ய விரதத்தைக் கடைப்பிடிப்பது மற்றொரு கட்டாய வழிபாட்டு முறையாகும். இதனுடன், விஷ்ணுபஞ்சக மற்றும் பிற வைணவ விரதங்களையும் ஒருவரது திறனுக்கு ஏற்ப செய்யலாம். அத்தகைய அனைத்து விரதங்களின் முக்கிய குறிக்கோள் அவருடைய அருளையும் அன்பையும் பெறுவதாகும்.